เมืองไทยฯเผย11เดือนเบี้ยประกันรับเพิ่ม 39.15 %
เมืองไทยประกันชีวิต เผย 11 เดือน เบี้ยประกันรับรวม 2.68 หมื่นล้านบาทเพิ่มขึ้น&nbsp; 39.15%&nbsp;
27 ธ.ค. 2553

เมืองไทยประกันชีวิต เผย 11 เดือน เบี้ยประกันรับรวม 2.68 หมื่นล้านบาทเพิ่มขึ้น  39.15%  
นายสาระ ล่ำซำ  กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต เปิดเผยว่า การดำเนินงานของบริษัทฯ ในปี 2553 ท้าทายมาก แต่ก็ประสบความสำเร็จเกินคาดซึ่งเป็นผลมาจากการพัฒนาคุณภาพในทุกๆ ด้านของบริษัทฯและนโยบายหลักการเป็นผู้นำการตลาดที่หลากหลายช่องทาง (Multi Distribution Channels) ซึ่งพิจารณาได้จากผลประกอบการที่โตเกินความคาดหมาย โดยบริษัทฯ มีอัตราเติบโตสูงต่อเนื่องจากปีที่ผ่านมา ด้วยเบี้ยประกันรับรวม 11 เดือน ของปี 2553 จำนวน 2.68 หมื่นล้านบาท เติบโต 39.15%  โดยแบ่งเป็นเบี้ยประกันใหม่ 1.16 หมื่นล้านบาท เติบโต 41.15%  และเบี้ยประกันต่ออายุสูงถึง 1.52 หมื่นล้านบาท เติบโต 37.65%  ซึ่งเป็นการเติบโตที่สูงกว่าค่าเฉลี่ยของธุรกิจ
ทั้งนี้ในด้านความมั่นคงของบริษัทฯ นั้น เป็นบริษัทประกันชีวิตที่มีส่วนแบ่งการตลาดเป็นอันดับ 3     ของธุรกิจประกันชีวิต จาก 24 บริษัทประกันชีวิตที่ประกอบการในประเทศไทย   โดย ณ สิ้นเดือนพ.ย. 2553  บริษัทฯ มีสินทรัพย์รวม 9.23 หมื่นล้านบาท  เงินสำรองประกันชีวิต 7.47 หมื่นล้านบาท และ ดำรงเงินกองทุน 1.39 หมื่นล้านบาท คิดเป็น 935% เมื่อเทียบกับเงินกองทุนที่สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) กำหนด